Diari Oficial de la Generalitat Valenciana


Sumari del DOGV 5897, del 20-11-2008 (2008/13675)

Informació pública de l'aprovació definitiva de la modificació puntual número 3/2008 del Pla General d'Ordenació Urbana, per la creació d'un nou vial a l'avinguda d'Anselmo Coyne.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   5897

Data del DOGV
:   20-11-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/13957


Data del document
:   17-11-2008

Organisme emissor
:   Ajuntament d'Onda

Tipus de document
:   Informació Pública

Descriptors 

:   * Onda
    * administració local
    * pla d'urbanisme

Informació pública de l'aprovació definitiva de la modificació puntual número 3/2008 del Pla General d'Ordenació Urbana, per la creació d'un nou vial a l'avinguda d'Anselmo Coyne. [2008/13087]  
El Ple de l'Ajuntament, en la sessió ordinària del dia 27 d'octubre de 2008, va adoptar, entre altres, l'acord següent:  
1.8. Dictamen d'aprovació definitiva de la modificació puntual número 3/2008 del Pla General d'Ordenació Urbana (PGOU), per creació d'un nou vial a l'avinguda Anselmo Coyne.  
La Comissió Informativa Permanent d'Ordenació del Territori de 21 d'octubre de 2008 ha emés el dictamen següent:  
«El president, Juan Miguel Salvador Pérez, dóna compte de la proposta de data 7 d'octubre de 2008, que diu el següent:  
"Juan Miguel Salvador Pérez, tinent d'alcalde delegat de l'Àrea d'Urbanisme i Medi Ambient, fent ús de les facultats que m'han sigut delegades per la Resolució de l'Alcaldia número 2.026/2007, de 29 d'agost.   
Vist que la Comissió Territorial d'Urbanisme de Castelló, en la sessió de 25 de juliol de 1994, va acordar aprovar definitivament la revisió del Pla General d'Ordenació Urbana d'Onda, respecte dels àmbits classificats com a sòl urbà i sòl urbanitzable programat UP-3, i es va homologar el dit PGOU a la Llei Reguladora de l'Activitat Urbanística, Llei 6/1994, de 15 de novembre (LRAU) mitjançant un acord de la dita Comissió de 22 de juliol de 1998.  
Vista la documentació per a promoure una modificació puntual del PGOU vigent consistent en l'obertura d'un tram de vial per a connectar l'avinguda Anselmo Coyne i el carrer Arcadi García, redactada per l'arquitecte municipal en nom de l'Ajuntament per a la seua tramitació corresponent.  
Vist l'Acord plenari de data 30 de juny de 2008, pel qual es va acordar l'exposició pública de la referida modificació puntual pel termini d'un mes, i que es va publicar l'anunci en el Diari Oficial de la Comunitat Valenciana (núm. 5829 de 18 d'agost de 2008) i en el periòdic Mediterráneo (de data 8 de juliol de 2008), sense que en el termini esmentat els interessats hagen presentat al·legacions.   
Atés que la modificació proposada no suposa cap canvi en l'ordenació estructural del PGOU, sinó que afecta l'ordenació detallada, no augmentant-se l'edificabilitat ni l'aprofitament lucratiu, no implicant canvis en les ordenances d'edificació ni sent necessària l'adopció de les mesures compensatòries ni un increment de superfície dotacional a l'empara de l'article 94.2 de la Llei 16/2005, de 30 de desembre, Urbanística Valenciana (LUV).  
Vistos els informes favorables dels serveis tècnics municipals.  
Atés els articles 83 i 94 de la LUV en relació amb els articles 223 i 326 del Decret 67/2006, de 12 de maig (ROGTU), relatius al procediment de tramitació i aprovació de les modificacions puntuals del PGOU que no afecten l'ordenació estructural.  
Atés que l'òrgan competent per a adoptar l'acord és el Ple de l'Ajuntament, en tant que òrgan competent per a l'aprovació que pose fi a la tramitació municipal dels plans, a l'empara de l'article 22.2.c de la Llei 7/1985, de 2 d'abril, de Bases del Règim Local.  
Propose:   
Primer. Aprovar definitivament la modificació puntual número 3/2008 del Pla General d'Ordenació Urbana d'Onda, consistent en l'obertura d'un tram de vial per a connectar l'avinguda d'Anselmo Coyne i el carrer Arcadi García, conforme a la documentació promoguda per l'Ajuntament d'Onda i datada al maig de 2008.   
Segon. Remetre l'expedient a la conselleria competent en urbanisme, en els termes de l'article 326 del ROGTU, amb caràcter previ a la seua publicació en el Diari Oficial de la Comunitat Valenciana.  
Tercer. Disposar la publicació d'este acord en el Diari Oficial de la Comunitat Valenciana, una vegada s'haja acomplit el tràmit de l'apartat anterior."  
L'alcalde, atesa l'absència d'intervencions, sotmet a votació el dictamen, el qual s'aprova per unanimitat».  
Cosa que es publica als efectes oportuns.  
Onda, 17 de novembre de 2008.- El tinent d'alcalde de l'Àrea d'Urbanisme i Medi Ambient: Juan Miguel Salvador Pérez.